Public procurement notice: Contract Award Notice
Published: 2024-05-10
Buyer: Trafikstyrelsen
Country: DK
Region: DK011
Contract type: Services
Procedure: Open procedure
CPV classification: 72000000 | 72200000 | 72220000: Systems and technical consultancy services | 72224000: Project management consultancy services | 72224100: Systems implementation planning services
Estimated value: 30000000 DKK
Award criteria: price, quality

Technical requirements: Udbuddet gennemføres som offentligt udbud efter udbudsloven (lov nr. 1564 af 15. december 2015 med senere ændringer). Der henvises til udbudsmaterialet for nærmere om proceduren.
Trafikstyrelsen har gennemført udbud af en rammeaftale. Rammeaftalen er beskrevet nedenfor: 
Trafikstyrelsen er en styrelse med over 400 medarbejdere under Transportministeriet med arbejdsopgaver, der er placeret mellem det politiske niveau og branchens virksomheder. Trafikstyrelsen er organiseret i to overordnede afdelinger (hhv. Luftfart og Bane, Plan & Security) med en række underliggende kontorer samt stabsfunktioner.  Hver afdeling har en bred og forskelligartet opgaveportefølje. Under Styrelsen hører derudover Minksekretariaterne, Taksationssekretariatet og Bornholms Lufthavn.

Formålet med nærværende udbud er at etablere en rammeaftale med 4 leverandører til understøttelse af Trafikstyrelsens aktiviteter på It-området. Kunden kan på rammeaftalen købe de hovedydelser, som er angivet nærmere nedenfor, fra alle de 4 leverandører. Hovedydelserne skal leveres i relation til Kunden eksisterende It-miljø, men kan også vedrøre systemer, som enten udvikles af leverandøren under rammeaftalen eller tilføjes kunden It-miljø i rammeaftalens løbetid.

Af de teknologier, Kunden anvender i eksisterende It-miljø, kan nævnes Microsoft Access som brugergrænseflade, Oracle og Microsoft SQL Server som database systemer, Microsoft Windows som styresystem, C# og .NET som udviklingsrammeværk, WorkZone som sagsbehandlingssystem. Der henvises desuden til udbudsmaterialet for nærmere om Kundens IT-miljø. 

Rammeaftalen omfatter følgende hovedydelser:
A) Udvikling
B) Vedligehold
C) Support 
D) Rådgivning

Ad hovedydelse A)
Udvikling omfatter skabelse af nye systemer, herunder softwareapplikationer, eller funktioner. Ydelsen omfatter alle aktiviteter relateret til Udvikling, herunder Leverandørens planlægning, udarbejdelse af design, programmering, konfiguration, tilpasning og test, implementering, etablering af integrationer, bistand til idriftsættelse, uddannelse relateret til brugen, vedligeholdelse mv. af det udviklede (herunder udarbejdelse af undervisningsmateriale), projektledelse af egne aktiviteter, udarbejdelse af dokumentation, møder med Kunden mv.
Udviklingsopgaver fokuserer på at opbygge noget nyt, enten fra bunden eller ved at udvide og forbedre Kundens eksisterende systemer.

Ad hovedydelse B)
Vedligehold omfatter den løbende proces med at sikre, at udviklede systemer, herunder softwareapplikationer, fungerer optimalt. Dette omfatter bl.a. fejlrettelser, opdateringer, sikkerhedsrettelser og ydeevneoptimering. Vedligehold omfatter derudover vedligeholdelse af dokumentation af systemerne, i det omfang Leverandøren ændrer systemerne.
Vedligeholdelsesopgaver har til formål at bevare stabilitet og forhindre nedetid og sikre brugernes optimale brug af systemerne.  

Ad hovedydelse C)
Support omfatter besvarelse af henvendelser fra Kundens brugere og tekniske ressourcer relateret til deres brug, tilpasning, vedligehold, fejl, installation og konfiguration mv. af Kundens systemer. Support omfatter i den forbindelse skriftlig eller telefonisk vejledning, træning samt generel hjælp vedrørende IT-relaterede spørgsmål. 

Supportydelser kan leveres på forskellige niveauer, herunder telefonisk, online, eller ved personlig kontakt. Formålet med IT-support er at hjælpe brugerne med at maksimere deres produktivitet og sikre, at teknologiske udfordringer løses hurtigt og effektivt. Supportsproget vil generelt være dansk, men for udvalgte Opgaver kan det tillige også være engelsk. Supportfunktion vil i udgangspunktet skulle stilles til rådighed inden for kl. 8-16 dansk tid på Arbejdsdage. 

Ad hovedydelse D)
Leverandøren skal levere professionel rådgivning relateret til Kundens eksisterende IT-miljø, jf. bilag 15 samt Kundens fremtidige IT-projekter og systemer. 

Rådgivning relateret til Kundens eksisterende IT-miljø kan bl.a. omfatte analyser af de aktuelle systemer, infrastruktur, applikationer og processer for at identificere mulige forbedringer. Målet er at optimere driften, reducere omkostninger og øge pålideligheden i det eksisterende IT-miljø. 

Ud over rådgivning til det eksisterende IT-miljø, omfatter Rådgivning også en fremadskuende tilgang. Dette inkluderer planlægning og strategisk rådgivning om kommende IT-projekter og initiativer. Leverandøren skal hjælpe Kunden med at identificere de rette teknologiske løsninger, der kan opfylde deres fremtidige forretningsmål, samt udarbejde planer for implementering.

Rådgivning kan desuden også omfatte ”proof-of-concept” relateret til den/de løsninger, som Leverandøren anbefaler. 

Rådgivning kan derudover dække bistand til forberedelse og gennemførelse af udbud, herunder udarbejdelse af dele af udbudsmaterialet, bistand til tilbudsevaluering og projektledelse af hele eller dele af udbudsprocessen.

Rådgivning kan endeligt dække projektledelse af IT-projekter hos Kunden generelt.   

***
For yderligere information henvises til udbudsmaterialet.
Kunden vil for den enkelte Leverancekontrakt under Rammeaftalen angive, hvorfra/hvortil leverandøren skal levere ydelserne. Der henvises til Bilag 1 for nærmere oplysninger herom.
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister:

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.

3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.

4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.

Klagenævnet for Udbuds e-mailadresse er klfu@naevneneshus.dk.

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.


Winner: Deloitte Statsautoriseret Revisionspartnerselskab
Number of bids: 8